ET

Brüssel 15.6.2010

KOM(2010)319 lõplik

KOMISJONI TEATIS NÕUKOGULE JA EUROOPA PARLAMENDILE

Finantsteave Euroopa Arengufondide kohta

KOMISJONI TEATIS NÕUKOGULE JA EUROOPA PARLAMENDILE

Finantsteave Euroopa Arengufondide kohta

Eessõna

Käesolev dokument lisatakse 2011. aasta eelarveprojektile vastavalt 1979. aastal eelarvemenetluse käigus saavutatud kokkulepetele.

Komisjon esitab käesolevas dokumendis vastavalt sisekokkuleppe [1] artiklile 7 ning finantsmääruse [2] artikli 57 lõigetele 3 ja 4 kulukohustuste, maksete ja osamaksude prognoosi 2010. ja 2011. aastaks, võttes arvesse Euroopa Investeerimispanga (EIP) investeerimisrahastut käsitlevaid prognoose.

Nii nagu varasematel aastatel, täpsustatakse ka käesolevas dokumendis:

– EAFide (8. EAF – 10. EAF) vahendite kasutamine seisuga 31.12.2009;

– jooksva majandusaasta rahastamise prognoosid;

– 2011. majandusaasta hinnangulised kulukohustused.

Liikmesriigid tasuvad 9. EAFi ja 10. EAFi raames Euroopa Investeerimispanga hallatavate vahendite (investeerimisrahastu ja intressitoetused) katteks ette nähtud osamaksud otse Euroopa Investeerimispanka (EIP). Komisjonile kantakse üle muude vahendite rahastamiseks ettenähtud osamaksud, kaasa arvatud EIP hallatavate endiste vahendite katteks (riskikapital ja intressitoetused).

Kui ei ole märgitud teisiti, on käesolevas teatises kõik kulukohustuste ja maksete summad esitatud brutosummadena, see tähendab enne vabanenud summade ja sissenõuete mahaarvamist. See metoodika vastab Euroopa Liidu üldise eelarve puhul kasutatavale metoodikale.

Sissejuhatus

Komisjon ja EIP on ajakohastanud oma 2010. ja 2011. majandusaasta kulukohustuste ja maksete prognoose iga AKV riigi [3] ja ÜMT [4] kohta. Erilist tähelepanu pöörati maksete prognoosimisele ja seda kahel põhjusel: ühelt poolt selleks, et aidata liikmesriikidel broneerida oma eelarvetes võimalikult täpsed summad, teisalt selleks, et EAFi rahaliste vahendite maht oleks piisav, et hoida ära likviidsusprobleeme.

10. EAFi käsitleva sisekokkuleppe [5] artikli 7 ja finantsmääruse [6] artikli 57 lõike 5 kohaselt korrigeeritakse prognoose 2010. aasta oktoobri teatises.

Järgmine graafik annab ülevaate kulukohustuste ja maksete dünaamikast nii minevikus kui ka nende prognoosidest 2010. aastaks (komisjon ja EIP). Graafikust nähtub selgelt maksete strukturaalne kasvutendents alates 2000. aastast.

Komisjon ja EIP: suundumused aastatel 1997−2009 (kulukohustused ja maksed); prognoosid 2010−2011

(...PICT...)

1. Euroopa Arengufondide vahendite kasutamine 2009. aasta 31. detsembri seisuga (kulukohustused, maksed ja finantsteave)

1. lisas on esitatud andmed 2009. aasta täidetud kulukohustuste kohta võrrelduna 2009. aasta oktoobris koostatud prognoosiga [7].

2. lisas on esitatud andmed 2009. aasta täidetud maksete kohta võrrelduna 2009. aasta oktoobris koostatud prognoosiga [8].

3. lisas on esitatud 2009. aasta finantsteave ning prognoosid 2010. ja 2011. aastaks.

2. raha kasutamise prognoos aastateks 2010 ja 2011

Uued prognoosid on esitatud 1.−3. lisas.

Komisjoni jaoks prognoositakse 2010. aasta osamaksude vajalikuks mahuks endiselt 3 500 miljonit eurot ja EIP jaoks 240 miljonit eurot. Tähelepanu tuleb juhtida asjaolule, et nimetatud summad langevad kokku 2009. aasta novembris nõukogu otsustatud summadega [9].

2011. aastaks prognoositakse vajatavate osamaksude mahuks komisjoni puhul 3 690 miljonit eurot ja EIPi puhul 210 miljonit eurot [10]. 2011. aasta osamaksude ülemmäär on liikmesriikide, komisjoni ja EIPi kompromissiettepaneku tulemus.

Rõhutada tuleb, et nimetatud arvud on vaid esialgsed ja nendesse tuleb suhtuda reservatsioonidega. Komisjon ja EIP teevad täpsemad prognoosid pärast suve. Need esitatakse oktoobris avaldatavas teatises.

1. lisa

2009. aasta kulukohustused ning 2010. ja 2011. aasta prognoos |

miljonites eurodes

(...PICT...)

* Hõlmab teatavaid toetuskulusid, nt toetus ühistele institutsioonidele ja AKV sekretariaadile.

2. lisa

2009. aasta kulukohustused ning 2010. ja 2011. aasta prognoos

miljonites eurodes

(...PICT...)

*Kaasa arvatud eelmiste EAFide intressitoetused ja välja arvatud 21 miljonit eurot, mille EIP maksis 2009. aasta lõpus ja mida ei ole komisjoni raamatupidamissüsteemis veel registreeritud (0).

3. lisa: Finantsteave 2009. aasta lõpus ning prognoosid 2010. ja 2011. aastaks (miljonites eurodes)

(...PICT...)

* KOM(2009) 616 (lõplik), 4.11.2009.

** Kasutada olevad vahendid

***Kaasa arvatud eelmiste EAFide intressitoetused ja välja arvatud 21 miljonit eurot, mille EIP maksis 2009. aasta lõpus ja mida ei ole komisjoni raamatupidamissüsteemis veel registreeritud (0).

4. lisa

Liikmesriikide 2010. aasta osamaksud EAFi

eurodes

(...PICT...)

[1] Sisekokkulepe nõukogus kokku tulnud liikmesriikide valitsuste esindajate vahel ühenduse abi rahastamise kohta mitmeaastase finantsraamistiku (2008–2013) alusel vastavalt AKV-EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa (ELT L 247, 9.9.2006, lk 32).

[2] Nõukogu määrus (EÜ) nr 215/2008, 18. veebruar 2008, mis käsitleb 10. Euroopa Arengufondi suhtes kohaldatavat finantsmäärust.

[3] Aafrika, Kariibi mere ja Vaikse ookeani piirkonna riigid.

[4] Ülemeremaad ja -territooriumid.

[5] ELT L 247, 9.9.2006, lk 32.

[6] Nõukogu määrus (EÜ) nr 215/2008, 18. veebruar 2008, mis käsitleb 10. Euroopa Arengufondi suhtes kohaldatavat finantsmäärust.

[7] KOM(2009) 616 (lõplik), 4.11.2009.

[8] KOM(2009) 616 (lõplik), 4.11.2009.

[9] Nõukogu 6. novembri 2009. aasta otsus liikmesriikide osamaksude kohta EAFi aastal 2010, kaasa arvatud 2010. aasta esimene osa (15445/09).

[10] Nõukogu 27. novembri 2009. aasta otsus liikmesriikide aastaste osamaksude ülemmäära kohta EAFi aastal 2011 (16421/09).

--------------------------------------------------